Joseph Nicollet

Joseph Nicollet (24. heinäkuuta 1786 Cluses, Ranska – 11. syyskuuta 1843 Washington, Yhdysvallat) oli ranskalainen matemaatikko, maantieteilijä ja kartoittaja. Hän kartoitti Mississippin yläjuoksua 1830-luvulla, ja julkaisi tarkan kartaston alueesta, jonka pinta-ala oli puolet Euroopan alasta.

Nicollet opiskeli matematiikkaa ja tähtitiedettä synnyinmaassaan Ranskassa, ja muutti Yhdysvaltoihin 1832 taloudellisista syistä. Hän asettui aluksi New Orleansiin, mutta muutti sieltä Mississippiä pitkin St. Louisiin Missourin osavaltioon. Sieltä käsin hän teki tutkimusmatkoja alueelle, joka on nykyisin Minnesotaa. Vuosina 1838–1839 hän johti retkikuntaa joka kartoitti Mississippi- ja Missourijokien välisen alueen.

 Lähteet 

 Aiheesta muualla 
 Minnesota History Center 

Luokka:Kartantekijät
Luokka:Ranskalaiset matemaatikot
Luokka:Ranskalaiset maantieteilijät
Luokka:Ranskalaiset tutkimusmatkailijat
Luokka:Vuonna 1786 syntyneet
Luokka:Vuonna 1843 kuolleet